Miroslav Ballay

Prof. Mgr. Miroslav Ballay, PhD. (* 1978, Nitra) je slovenský divadelný kritik, teatrológ, estetik a vysokoškolský pedagóg.Ballay, Miroslav, 1978-. In: 

 Biografia 
V rokoch 20012004 bol interným doktorandom v Ústave literárnej a umeleckej komunikácie Filozofickej fakulty UKF (odbor estetika a dejiny estetiky). Publikoval v divadelnom magazíne Javisko. V súčasnosti vydáva recenzie v divadelnom časopise KOD – konkrétne o divadle. Od roku 2004 prednáša na Katedre kulturológie Filozofickej fakulty UKF. Centrom jeho záujmu je interpretácia divadelného diela. Vydal monografiu Ticho v divadelnom diele (2006). Je autorom sémanticky a semioticky zameraných štúdií. Vedie vysokoškolské divadlo VYDI pri Univerzite Konštantína Filozofa v Nitre, ktoré sa autorsky zameriava predovšetkým na kolektívnu tvorbu. Dramaturgicky sa spolupodieľal na divadelných inscenáciách Vraždenie neviniatok (2001), Plot (2004), Bezhlavo a napäto (2005). Venuje sa tiež tvorivým dielňam a seminárom z divadelného i filmového umenia.Webová stránka katedry kulturológie UKF v Nitre http://www.kkult.ff.ukf.sk/pracovnici/doc-mgr-miroslav-ballay-phd

V roku 2023 ho prezidentka SR Zuzana Čaputová vymenovala za profesora v odbore kulturológia.

 Publikácie 
 Štvoro interpretačných exkurzov do inscenácie Hra snov (Interpretačné sondy do súčasného slovenského divadla, 2003)
 Farba v divadelnej inscenácii (Interpretácia divadelného diela /Prolegomena/, 2005)
 Tváre súčasnej slovenskej drámy (Tváre súčasného slovenského divadla, 2006)
 Ticho v divadelnom diele (2006)

 Referencie 

 Externé odkazy 
 Miroslav Ballay – Katedra kulturológie FF UKF v Nitre

Kategória:Osobnosti z Nitry
Kategória:Slovenskí divadelní kritici
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Absolventi Filozofickej fakulty Univerzity Konštantína Filozofa v Nitre
Kategória:Absolventi Pedagogickej fakulty Univerzity Konštantína Filozofa v Nitre
Kategória:Vyučujúci na Filozofickej fakulte Univerzity Konštantína Filozofa v Nitre